ΓΡΑΠΤΗ ΕΡΩΤΗΣΗ E-0752/02

υποβολή: Caroline Lucas (Verts/ALE) προς την Επιτροπή

(14 Μαρτίου 2002)

Θέμα: Πρωτοβουλίες χρηματοδοτήσεως από τον ιδιωτικό τομέα στο Ηνωμένο Βασίλειο

Γνωρίζει μήπως η Επιτροπή σχετικά με την προσέγγιση που συνιστούν οι πρωτοβουλίες χρηματοδοτήσεως από τον ιδιωτικό τομέα στο Ηνωμένο Βασίλειο και πιστεύει ότι αυτές συμβαδίζουν με τηνφιστάμενη νομοθεσία για τις κρατικές προμήθειες· Επιπλέον, κρίνει η Επιτροπή ότι αυτές οι πρακτικές συμβαδίζουν με την πρόταση της νέας οδηγίας της Επιτροπής περί συντονισμού των διαδικασιών σύναψης δημοσίων συμβάσεων προμηθειών,πηρεσιών και έργων (COM(2000)275 -τελικό(1)), λαμβάνοντας ιδίωςπόψη τα άρθρα 1.7 και 32· Τέλος, ποια είναι η εκτίμηση της Επιτροπής σε ό,τι αφορά ενδεχόμενες επιπτώσεις εάν η οδηγία τροποποιηθεί σύμφωνα με τις τροπολογίες που ενέκρινε το Ευρωπαϊκό Κοινοβούλιο και ιδίως την τροπολογία 24·

(1) ΕΕ C 29 E της 30.1.2001, σελ. 11.

Απάντηση του κ. Bolkestein εξ ονόματος της Επιτροπής

(19 Απριλίου 2002)

Η πρωτοβουλία χρηματοδότησης από τον ιδιωτικό τομέα (ΠΧΙΤ) που εφαρμόζεται στο Ηνωμένο Βασίλειο αντιστοιχεί σε μία ευρεία έννοια που καλύπτει πληθώρα ρυθμίσεων στο Ηνωμένο Βασίλειο όπου ο δημόσιος τομέας συνάπτει συμβάσειςπηρεσιών χρησιμοποιώντας τις δεξιότητες διαχείρισης του ιδιωτικού τομέα και ιδιωτικά κεφάλαια. Η ακριβής νομική και οικονομική σύνθεση μίας δεδομένης συναλλαγής ΠΧΙΤ καθορίζει τον βαθμό στον οποίο το αντικείμενό της θα διέπεται από τη νομοθεσία περί δημόσιων συμβάσεων. Σ'αυτή τη βάση, μία δεδομένη συναλλαγή πρωτοβουλίας χρηματοδότησης από τον ιδιωτικό τομέα μπορεί για παράδειγμα να αποτελεί δημόσια σύμβαση πουπόκειται στις κοινοτικές οδηγίες για τις δημόσιες συμβάσεις, μία παραχώρηση έργων πουπόκειται σε ελάχιστη ρύθμιση με βάση την οδηγία 93/37/ΕΟΚ της 14ης Ιουνίου 1993 του Συμβουλίου περί συντονισμού των διαδικασιών για τη σύναψη συμβάσεων δημοσίων έργων(1), ή μία παραχώρησηπηρεσιών πουπερβαίνει το πεδίο εφαρμογής της οδηγίας 92/50/ΕΟΚ του Συμβουλίου της 18ης Ιουνίου 1992 περί του συντονισμού των διαδικασιών ανάθεσης δημόσιων συμβάσεων(2) καιπόκειται στις γενικές διατάξεις της κοινοτικής νομοθεσίας. Η Επιτροπή χρειάζεται επομένως μία αναλυτική περιγραφή της συγκεκριμένης συναλλαγής ώστε να είναι σε θέση να εκτιμήσει κατά πόσο είναι σύμφωνη με τηνπάρχουσα ή προτεινόμενη νομοθεσία.

Στην πρόταση της με ημερομηνία 10 Μαΐου 2000 σχετικά με το συντονισμό των διαδικασιών ανάθεσης δημόσιων συμβάσεων προμηθειών,πηρεσιών και έργων, η Επιτροπή παρουσίασε μία νέα τεχνική αγοράς με τον τίτλο ανταγωνιστικός διάλογος που στοχεύει να επιτρέψει μια ορισμένη ελαστικότητα στην ανάθεση ιδιαίτερα σύνθετων συμβάσεων. Η Επιτροπή θεωρεί ότι ο ανταγωνιστικός διάλογος μπορεί να αποτελέσει το κατάλληλο πλαίσιο ειδικά για την ανάθεση σύνθετων δημόσιων συμβάσεων.

Όσον αφορά το άρθρο 1.7 και το άρθρο 32 της προαναφερόμενης πρότασης, η Επιτροπή δεν έχει λάβει γνώση των γενικών πρακτικών που αφορούν τη χρήση συμφωνιών πλαισίων στις συμβάσεις ΠΧΙΤ.

Όσον αφορά την τροπολογία 24 του Κοινοβουλίου, η Επιτροπή ανέφερε ήδη στο Κοινοβούλιο ότι είναι κατ'αρχήν έτοιμη να δεχθεί αυτή την τροπολογίαπό την προϋπόθεση ότι θα τροποποιηθεί ώστε να διασαφηνίζει ότι πολλές αναθέτουσες αρχές μπορούν να συμμετάσχουν ταυτόχρονα στην ίδια συμφωνία-πλαίσιο.

(1) ΕΕ L 199 της 9.8.1993.

(2) ΕΕ L 209 της 24.7.1992.